คืออาการวันเเรกๆมีตกขาวเล็กน้อยปนกับเลือดตรงช่องคลอดค่ะ วันนี้ตกขาวน้อยกว่าวันเเรกเเต่มีเลือดไหลเหมือนเดิม เลือดออกสีเเดงน้ำตาล ไม่มีอาการปวดท้องหรือเจ็บท้องค่ะ ยังไม่เคยมีเพศสัมพันธ์เเบบสอดใส่นะคะ หนูเป็นอะไรหรือเปล่าค่ะ ถ้าเป็นหนูควรรักษายังไงได้บ้างค่ะ
สวัสดีค่ะ อาการตกขาวมีเลือดปนออกมานั้น อาจมีสาเหตุจาก มีช่องคลอดอักเสบและติดเชื้อ มีเนื้องอกในช่องงคลอด ปากมดลูก หรือมดลูกมีแผลบริเวณช่องคลอดเช่นจากเพศสัมพันธ์ไม่ว่าจะเป็นการใช้อวัยวะเพศหรือใช้นิ้ว ทำให้มีเลือดปนตกขาวออกมา หากไม่เคยมีเพศสัมพันธ์แบบสอดใส่ก็ไม่น่าเกี่ยวกับการตั้งครรภ์เบื้องต้นงดการมีเพศสัมพันธ์ ไม่สวนล้างช่องคลอด สังเกตอาการ ถ้าเลือดยังไหลเยอะ หรือเจ็บตรงช่องคลอดมาก มีแผลชัดเจน หรือปวดท้องน้อยร่วมด้วย ควรไปพบแพทย์เพื่อตรวจเพิ่มเติม